**OPIS TEME**

"**Sigurna kuća**" je institucija koja pruža adekvatan smještaj i stručnu pomoć svima koji su žrtve traume i nasilja tokom procesa njihovog oporavka. Ova organizacija ima nekretnine na 20 različitih tajnih lokacija koje služe za boravak prijavljenih, te sa jednom lokacijom koja služi za administrativne poslove, i čuvanje podataka.

Svi akteri kao što su korisnici, doktori, psiholozi, pravnici i ekonomisti na samom početku, prilikom priključivanja u program, dužni su potpisati ugovor o potpunoj anonimnosti i zaštiti podataka, te ne smiju otkrivati nikakve podatke koje bi mogle narušiti tajnost lokacija, kao i identitete korisnika.

Svakom novom korisniku se, na samom početku, dodjeli tačno jedan stručnjak iz svake oblasti koju ovaj program pokriva, u zavisnosti od načina učestvovanja u samom programu. Tokom procesa boravka korisnik ima pravo zahtjevati drugo stručno lice, samo ako je to zaista neophodno, uz dodatna obrazloženja takvog zahtjeva. Omogućena je komunikacija korisnika samo sa licima koje učestvuju u njegovom opravku.

Boravak u sigurnoj kući ukljućuje odgovarajuću pomoć, kroz individualni i grupni terapijski rad, savjetovanje, porodičnu terapiju, medicinsko zbrinjavanje, pravnu pomoć, te ekonomsko osamostaljivanje kroz pohađanje odgovarajućih obuka za zanimanja. Unutar samog programa za oporavak, ugroženi može birati između potpune i djelomične anonimnosti. Ukoliko žrtva izabere potpunu aninimnost, program garantuje da njegovi lični podaci ostaju u potpunosti zaštićeni, te da tim podacima može pristupiti samo administrator. Svim ostalim informacijama akteri unutar ovog sistema mogu pristupiti samo preko kodnog imena. Također, ukoliko je izabrana potpuna anonimnost, žrtva gubi pravo otkrivanja lokacije na kojoj se nalazi bilo kojoj drugoj osobi, kao što su članovi porodice, itd. Svi koji izaberu ovaj vid pomoći imaju pravo na sve usluge koje pruža ova ustanova. Žrtve nisu vremenski ograničene, te imaju pravo boraviti u sigurnoj kući dok god misle da ima potrebe za tim, i dokle god stručnjaci koji rade sa njima misle da je to neophodno.

Sa druge strane, ukoliko je izabrana djelomična anonimnost, korisnik gubi pravo na neke opcije koje nudi sistem. I dalje vrijede pravila za lične podatke, ali žrtve mogu navesti osobe koje znaju njihovu lokaciju, kao što su članovi porodice, te isti mogu dolaziti u posjete. Korisnik ne može zahtjevati pravnu i ekonomsku, nego ima pravo samo na medicinsku pomoć i psiho-terapijsku pomoć. Također, svi koji izaberu ovaj niži vid pomoći, njihov boravak je vremenski ograničen periodom od 30 dana, nakon kojeg moraju napustiti program.

Svi podaci o osobama koje su učestvovale u ovom programu, i nakon napuštanja programa, ostaju u tajnosti pod kodnim imenima ukoliko dođe do ponovnog učestvovanja, ali budu definisani kao 'neaktivni'. Ako se korisnik vrati u program biće mu dodjeljen potpuno isti stručni tim kao i prethodni put radi lakšeg rješenja samog problema.

Cijena ovakvog programa zavisi od korisnika, od vrste pomoći koju trebaju, te njihovih individualnih potreba.

Svaka osoba koja se prijavi će proći kroz niz pretraga, i psiho-testova, na osnovu kojih će se odrediti individualni raspored savjetovanja i terapija, te intenzitet terapija.

Program oporavka kreira stručni tim dodjeljen tom korisniku koji se sastoji od jednog doktora, psihologa, pravnika i ekonomiste. Stručni tim također mora obratiti pažnju na ekonomsku situaciju samog korisnika, i truditi se da pruži što više je moguće tako da je pristupačan samom korisniku. Svaki raspored zavisi od potreba i mogućnosti prijavljenog. Korisnik nije dužan prihvatiti predloženi raspored terapija, te ima pravo samo na jednu izmjenu, nakon koje mora izabrati jednu od dvije ponuđene opcije. “Sigurna kuća” nije mjesto koje pruža samo sklonište nego puno više.

**CILJ PROJEKTA**

• Cilj projekta je omogućiti lakše upravljanje i pohranjivanje podataka, očuvanje anonimnosti, pristup svim opcijama koje nudi organizacija "Sigurna kuća" za sve aktere u samom programu, te lakšu komunikaciju unutar samog programa između aktera.

• Ovaj informacioni sistem nudi različitim akterima različite opcije. Poseban pristup ima administrator, koji kreira profil svakog korisnika sa njegovim ličnim podacima prilikom prijavljivanja. Administrator ne smije ni u jednom slučaju dopustiti pristup takvim podacima drugim licima. Ostali akteri pristupaju sistemu preko kodnih imena i imaju ograničen pristup u zavisnosti od funkcija koje obavljaju unutar sistema.

**AKTERI I SLUČAJEVI KORIŠTENJA**

• Sistem “Sigurna kuća” ima sljedeće aktere: korisnik (osoba koja se prijavljuje u

sigurnu kuću), doktor, psiholog, pravnik, ekonomista i administrator sistema.

• Korisnik se može ulogovati na sistem, pratiti svoj napredak u procesu oporavka,

vidjeti raspored psiholoških terapija i savjetovanja, te također zatražiti i

dogovoriti dodatne termine ukoliko osjeća da je to potrebno. Omogućen je i uvid u iskustva prethodnih korisnika, čiji identiteti ostaju potpuno anonimni i zaštićeni. Može također putem sistema zatražiti pravnu, medicinsku i finansijsku pomoć ili zatražiti premještaj na drugu lokaciju ukoliko smatra da je to potrebno.

Sam korisnik bira kako želi koristiti ovaj program(potpuno ili djelomično).

Korisnik koji je izabrao djelomično sudjelovanje u našem programu i dalje ima pravo na medicinsku pomoć.

Korisnik koji je izabrao potpuno sudjelovanje u našem programu će imati individualne psiho-terapije, pravnu pomoć, medicinsku pomoć, kao i mogućnost učlanjenja u dio programa koji se bavi ekonomskim osamostaljivanjem. U tom programu cilj je pomoći korisniku da nađe način da se ekonomski stabilizuje ( razgovori sa stručnjacima, potencijalni poslovi, itd..)

• Doktor vrši sistematski pregled svakog korisnika svakih 15 dana i evidentira te podatke u sistem, te prati zadravstevnu situaciju samog korisnika tokom boravka u sigurnoj kući.

• Psiholog mora ažurirati podatke o napretku pacijenta u procesu, kao i dogovoriti dodatne termine ukoliko je korisnik to zatražio ili ukoliko smatra da su potrebni. Također ima uvid u rezultate sistematskog pregleda svakog pacijenta.

• Administrator ima ovlasti da registruje nove korisnike sigurne kuće, kreira raspored savjetovanja i terapija, kao i da evidentira kada neki korisnik napusti sigurnu kuću. Zadužen je i za obradu korisničkih zahtjeva za bilo koju vrstu pomoći koja korisniku može trebati. Administrator može dodati zaposlenike i vršiti izmjene podataka svih aktera u sistemu.

* Ekonomista prima zahtjeve za ekonomsku pomoć i obrađuje ih, tj. predlaže rješenje korisniku za koje on misli da je optimalno, a koje korisnik može vidjeti kada se prijavi na sistem. Nakon toga, ekonomista može davati svoje mišljenje o napretku korisnika u procesu.

Nejra Pašić

Haris Mušović

Senka Ibrahimpašić